ОПШТИНСКА УПРАВА ОПШТИНЕ КУРШУМЛИЈА

ОДЕЉЕЊЕ ЗА ЛПА БУЏЕТ И ФИНАСИЈЕ

УПУТСТВО ЗА ПРИПРЕМУ

ОДЛУКЕ О БУЏЕТУ ОПШТИНЕ КУРШУМЛИЈА –ПРОГРАМСКО БУЏЕТИРАНЈЕ

ЗА 2016.годину

И ПРОЈЕКЦИЈА

ЗА 2017. и 2018. Годину

*ЈУЛ*

*2015. године*

**У В О Д**

У складу са одредбама члана 31. и 40. Закона о буџетском систему ("Службени гласник РС" број 54/09, 73/10, 101/10, 101/11, 93/12, 63/13-исправка и 108/13) локални орган управе надлежан за финансије је у обавези да директним корисницима средстава буџета локалне власти општине Куршумлија достави **Упутство за припрему буџета за 2016**. годину најкасније до **01.08.2015**. године, а све у складу са одредбама члана 36а. истог Закона, односно након достављања упутства локалним властима од стране Министарства финансија у прописаном року. Имајући у виду да Упутство за припрему буџета локалне власти о Фискалној стратегији Републике, односно Упутства за израду Одлуке о буџету локалне власти од стране Министарства које доноси министар финансија није донето, као и обавезу припреме нацрта Одлуке према буџетском календару до 15.10.2014. године, то вас овим путем упућујемо на следеће:

1. **ОСНОВНИ МАКРОЕКОНОМСКИ ПОКАЗАТЕЉИ ЗА 2016. ГОДИНУ И ДВЕ НАРЕДНЕ ГОДИНЕ** Према последњим извештајима макроекономске пројекције за период од 2015. до 2017. године указују на успорену путању опоравка. Пројектована просечна стопа раста БДП за наредне три године од 1,6% заснована је на опоравку инвестиционе активности и расту извоза. Убрзање раста извоза и инвестиција су носећи развојни фактори који ће, уз реструктурирање привреде у правцу разменљивих добара, омогућити стварање основе за одржив раст привреде, уз смањивање унутрашње и спољне макроекономске неравнотеже. Предвиђени кумулативни реални раст БДП од 4,9% у наредне три године заснован је на расту инвестиција и извоза робе и услуга по просечној годишњој реалној стопи од 7,7% и 7,1%, респективно, уз просечни годишњи пад личне потрошње (-0,9%) и државне потрошње (-3,4%). На тим основама обезбедиће се повећање продуктивности, као и промена привредне структуре у правцу раста удела индустрије и извоза у БДП. Средњорочна макроекономска пројекција предвиђа да се на крају 2016. године обезбеди повећање удела инвестиција на 22,7% БДП, смањење удела државне потрошње у БДП на 16,4% и повећање удела извоза робе и услуга у БДП на 50,1%. При томе, у наредне три године предвиђа се повећање удела домаће штедње у БДП захваљујући расту приватне штедње. Очекује се да ће укупна запосленост успорити пад у 2015. и 2016. години, након оштрог пада у претходним годинама, док се у 2016. години очекује благи раст запослености у приватном сектору. Средњорочна проЦиљ фискалне политике у средњем року је успоравање раста дуга сектора државе и његово релативно смањење у дугом року, тј. спуштање учешћа дуга у БДП на око 45%, у складу са општим фискалним правилом.
2. **II. ПЛАНИРАНА ПОЛИТИКА ЛОКАНЕ ВЛАСТИ** Један од приоритета локалне власти је рационализација пословања на свим нивоима као и доследно поштовање Закона о буџетском систему, Закона о јавним набавкама и трезорског начина пословања. Такође, веома значајан је и рад на изради пројеката са којима је могуће аплицирати код одређених финансијских фондова за њихову реализацију, а који су у функцији развоја комуналне инфраструктуре и развоја заједнице у целости. Посебну пажњу треба обратити на повећање нивоа квалитета општих јавних услуга према грађанима код свих јавних институција чији је оснивач општина.

 То подразумева и крајње рационалан приступ у планирању текућих расхода и издатака за 2016. годину. При планирању прихода по другим основама узети у обзир све приходе које индиректни буџетски корисници могу остварити поред средстава из буџета општине Куршумлија и исте треба планирати по категоријама групама и систетици расхода и издатака.

Основ за планирање буџета општине Куршумлија за 2016. годину чине приходи и примања који припадају јединицама локалне самоуправе у складу са одредбама члана 6. Закона о финансирању локалне самоуправе (''Службени гласник РС'' број 62/06, 47/11 и 93/12), Закона о порезу на доходак грађана (''Службени гласник РС'', број 24/01, ....47/13) и Одлука општине Куршумлија која се односи на комуналне и администартивне таксе и друге накнаде.

 Да је основни циљ општине Куршумлија успостављање буџетске равнотеже и између буџетских прихода и примања и расхода и издатака у наредној и следећим буџетским годинама, односно задржати ниво новчаних токова у постојећим оквирима буџетских прихода и примања.

**III ОБИМ СРЕДСТАВА КОЈЕ МОЖЕ ДА САДРЖИ ПРЕДЛОГ ФИНАНСИЈСКОГ ПЛАНА ДИРЕКТНИХ И ИНДИРЕКТНИХ КОРИСНИКА СРЕДСТАВА БУЏЕТА ОПШТИНЕ КУРШУМЛИЈА У 2015 ГОДИНИ**

У складу са програмом мера за реформу јавног сектора запошљавање код корисника локалне самоуправе могиће је вршити у складу са Законом о максималном броју запослених у локалној администрацији (Сл гласник РС бр 104/09) а у оквиру максималног броја запослених утврђених од стране Министарства финансија односно дегинисаних укупних средстава за исплату плата запослених који се финансира из буџета локалне власти Законом о буџету РС за 2014 и 2015 годину.

Законом о одређивању максималног броја запослених у локалној администрацији ("Службени гласник РС", број 104/09) одређује се укупан максималан број запослених у органима јединица локалне самоуправе установама које се финансирају из буџета (осим установа у области образовања, здравства и предшколских установа), привредним друштвима и другим облицима организовања чији је једини оснивач јединица локалне самоуправе (осим јавних предузећа), а који се финансирају из буџета.

У одредбама члана 27е. став 34. Закона о буџетском систему (''Службени гласник РС'', број 54/09....108/13) уређено је, између осталог и да, корисници јавних средстава не могу заснивати радни однос са новим лицима ради попуњавања слободних, односно упражњених радних места до 31. децембра 2016. године. Изузетно од става 34. овог члана, радни однос са новим лицима може се засновати уз сагласност тела Владе, на предлог надлежног министарства, односно другог надлежног органа, уз претходно прибављено мишљење Министарства.

Укупан број запослених на одређено време због повећаног обима посла, лица ангажованих по уговору о делу, уговору о привременим и повременим пословима, преко омладинске и студентске задруге и лица ангажованих по другим основама, код корисника јавних средстава, не може бити већи од 10% укупног броја запослених.

Изузетно, у одредбама члана 27. став 36. Закона о буџетском систему (''Службени гласник РС'', број 54/09....108/13), број запослених на одређено време због повећаног обима посла, лица ангажованих по уговору о делу, уговору о привременим и повременим пословима, преко омладинске и студентске задруге и лица ангажованих по другим основама, код корисника јавних средстава, може бити већи од 10% укупног броја запослених, уз сагласност тела Владе, на предлог надлежног министарства, односно другог надлежног органа, уз претходно прибављено мишљење Министарства.

У складу са одредбама члана 27. Закона о буџетском систему (''Службени гласник РС'', број 54/09....108/13) у 2016. години корисници могу планирати масу средстава потребну за исплату дванаест месечних плата запослених које се финансирају из буџета локалне власти, полазећи од укупног износа средстава за плате који је планиран у складу са одредбама Закона о буџету Републике Србије за 2015. годину у 2016. години при чему се ограничење односи на укупно планиране плате из буџета локалне власти, на економским класификацијама 411 - Плате, додаци и накнаде запослених (зараде) и 412 - Социјални доприноси на терет послодавца. При том треба поћи са становишта да су исплате плата вршене у складу са Законом о платама у државним органима и јавним службама ("Службени гласник РС", број 34/01, 62/06, ...10/13 и 55/13) и Уредбом о коефицијентима за обрачун и исплату плата именованих и постављених лица и запослених у државним органима ("Службени гласник РС", број 44/08 - пречишћен текст и 2/12), као и да није било исплата награда и бонуса предвиђених посебним и појединачним колективним уговорима (осим јубиларних награда за запослене који су то право стекли у 2015. години), као ни награда и бонуса који према међународним критеријумима представљају нестандардне, односно не транспарентне облике награда и бонуса.

 Ограничење масе средстава односи се и на све остале економске класификације у оквиру групе 41 - расходи за запослене, односно маса средстава која се односи на све остале економске класификације, такође може бити увећана максимално до 1,0% у односу на 2015. годину.

 **Група конта 42 - Коришћење услуга и роба** Расходе по основу сталних трошкова услуга по уговору и материјала планирати само за расходе по функцији обављања изворних и поверених послова у складу са Законом, односно посебним одредбама акта оснивача за обављање основне делатности.

 Посебно водити рачуна на расходе који се односе на сталне и материјалне трошкове имајући у виду сезонски карактер појединих расхода (комуналне услуге) које треба заснивати на нормативима и ценама.

У оквиру групе конта 42 потребно је максимално сагледати могућност уштеде пре свега, у оквиру економских класификација 422 - Трошкови путовања, 423 - Услуге по уговору и 424 - Специјализоване услуге, а настојати да се не угрози извршавање сталних трошкова (421 – Стални трошкови).

**Група конта 45 – Субвенције** У складу са политиком расхода за 2015. годину, којом је предвиђено смањивање расхода за субвенције на свим нивоима власти, потребно је да се расходи за субвенције у 2016. години и на нивоу јединица локалне самоуправе планирају у минималном износу, односно да не буду заступљени у плановима корисника.

 **Група конта 47 – Накнада за социјалну заштиту** У области из социјалне заштите буџета (економска класификација 472000) расходе планирати у складу са постојећим одлукама скупштине града, односно усклађивање највише до 3% на нивоу буџетске године.

 **Група конта 48 - Остали расходи** Остали расходи планирају се у износу који је опредељен Одлуком о буџету за 2015. годину. У циљу транспарентнијег приказивања средстава намењених за финансирање редовног рада политичких субјеката, у складу са Законом о финансирању политичких активности ("Службени гласник РС", број 43/11), потребно је, у опису апропријације економске класификације 481 - Дотације невладиним организацијама, посебно исказати средства за наведену намену, односно намене за остале дотације (Удружења и слично).

 **Класа 5 - Издаци за нефинансијску имовину** Планирање издатака за основна средстава буџетских корисника превасходно се односе на пројекте започетих претходној и текућој години, нове пројекте који по процени корисника представљају приоритет у 2016. години, као и набаку опреме и нематеријалне имовине. Захтев за финансирање капиталних издатака садржи писано образложење којим се описује остваривање циља и динамика спровођења пројекта.

 Поред образложења захтева за текуће и инвестиционо одржавање објекта, односно изградњу, потребно је приложити и предрачун радова од стране стручног лица, односно овлашћене организације уз услов да је решен имовински однос, дозвола и слично.

 Важно је да корисници не исказују као капиталне издатке текуће поправке и одржавање зграда, објеката и опреме, већ да расходе за те намене (за молерске, зидарске радове, поправке електронске и електричне опреме итд.) планирају на апропријацији економске класификације 425 - Текуће поправке и одржавање, а само ако се ради о капиталном одржавањ

**V. ПРОГРАМСКИ БУЏЕТ**

 **Напомињемо да у складу са одредбама члана 2. тачка 58. и члана 112. Закона о буџетском систему (''Службени гласник РС'', број 54/09....108/13) локалне самоуправе имају обавезу увођења програмског модела буџета у Одлуци о буџету локалне власти за 2015. годину.**

 **Програмски буџет омогућава бољи учинак јавне управе, већу одговорност корисника буџета, успостављање чвршће везе између годишњег буџета, утврђивања приоритетних расхода и издатака и већу транспарентност потрошње.**

**Обзиром на обавезу примене програмског модела планирања о буџету у оквиру посебног дела Одлуке о буџету за програме, програмске активности и пројекте почев од 2015. године упућујемо вас на Упутство за израду програмског буџета на упознавање, односно предлагање одређених пројеката за планирање у Одлуци о буџету за 2015. годину (упутство можете преузети са сајта www.mfin.gov.rs у делу буџетски корисници – упутство за израду програмског буџета).**

 **VI. ПРЕГЛЕД КАПИТАЛНИХ УЛАГАЊА**

У складу са одредбама члана 28. тачка 8. Закона о буџетском систему (''Службени гласник РС'', број 54/09....108/13) буџетски корисник је у обавези да искаже и преглед планираних капиталних издатака за текућу и наредне две буџетске године што чини саставни део општег дела буџета.

 На основу напред наведеног, а након упознавања са овим дописом, потребно је да приступите пројекцији, како прихода и примања, тако и расхода и издатака. Имајући у виду да ће Министарство финансија у наредном периоду доставити Упутство за поступање локалне самоуправе у пројекцији буџета за 2016. годину о истом ће те бити накнадно благовремено обавештени.

**Молимо Вас да благовремено приступите активностима на припреми ваших финансијских планова, имајући у виду рокове прописане Законом и исте обавезно доставите најкасније до 01.09.2015. године. Финансијске планове доставити на обрасцима као за 2015 годину.**

 **Шеф одељења ЛПА буџет и финансије**

**Небојша Јовић дипл ецц**

**\_\_\_\_\_\_\_\_\_\_\_\_\_\_\_\_\_\_\_\_\_\_**